craciuncg/RoMedQA_v2 huggingface dataset:
Selectați răspunsurile corecte referitoare la viscerocraniu:
1. este format și din două oase nepereche (vomerul și mandibula)
2. este format doar din cinci oase perechi (nazale, zigomatice, lacrimale, maxilare, cornetele nazale inferioare)
3. conține primele segmente ale aparatelor respirator și digestiv
4. adăpostește encefalul și segmentele periferice ale organelor de simț
5. este format doar din cinci oase perechi (maxilare, palatine, nazale, zigomatice și cornetele nazale inferioare)
Răspuns corect: 13
Care dintre afirmațiile de mai jos referitoare la presiunea alveolară sunt adevărate:
1. în expirație scade la aproximativ + 1 cm H2O
2. în repaus, cu glota deschisă, este egală cu presiunea atmosferică
3. nu există diferențe de presiune alveolară între inspirație și expirație
4. în inspirația normală devine - 1 cm H2O
5. este presiunea din interiorul alveolelor pulmonare
Răspuns corect: 245
Țesutul conjunctiv reticulat este caracteristic:
1. tiroidei
2. splinei
3. tunicii medii a arterelor și venelor
4. pancreasului
5. ganglionilor limfatici
Răspuns corect: 25
În alcătuirea sistemelor vasculare de tip port din organism putem întâlni:
1. capilare glomerulare
2. capilare peritubulare
3. capilare adenohipofizare
4. capilare sinusoide
5. niciun răspuns corect
Răspuns corect: 34
Care dintre următoarele enunțuri referitoare la sistemul digestiv sunt corecte?
1. tubul digestiv asigură aportul continuu de apă, electroliți și substanțe nutritive necesare organismului
2. la nivelul intestinului gros se află haustre, apendice epiploice (adipoase) și tenii (benzi musculare)
3. stomacul prezintă mușchi longitudinal, mușchi circular și mușchi oblic
4. la capătul terminal al esofagului, pe o porțiune de 2-5 cm, musculatura longitudinală și oblică este îngroșată funcționând ca un sfincter
5. intestinul subțire este format din două porțiuni, jejun și ileon
Răspuns corect: 123
Alegeți afirmația/afirmațiile adevărate:
1. impulsurile gustative sunt transmise pe calea nervului VII sau IX
2. vibrațiile ferestrei ovale provoacă modificări ale presiunii endolimfei
3. urechea internă conține o serie de canale săpate în osul frontal
4. celule auditive sunt stimulate de mișcările membranei tectoria
5. niciun răspuns corect
Răspuns corect: 14
Marcați afirmațiile corecte:
1. între atrii și ventricule există o singură legătură funcțională electrică reprezentată de nodulul atrioventricular și continuarea sa, fasciculul His
2. nervii pelvici conțin fibre aferente spre centrul parasimpatic al micțiunii
3. tubii seminiferi contorți și epididimul fac parte din structura gonadei masculine
4. trunchiul celiac irigă prin ramurile sale ficatul, stomacul, splina, pancreasul și prima porțiune a intestinului subțire
5. contractilitatea reprezintă proprietatea arterelor de a se destinde la creșterea presiunii arteriale
Răspuns corect: 124
Alegeți asocierile corecte:
1. solear - nervul fibular profund
2. gastrocnemian - nervul tibial
3. semimembranos - nervul femural
4. biceps femural - nervul fibular comun
5. niciun răspuns corect
Răspuns corect: 24
Mecanismele de reglare a glicemiei presupun:
1. participarea hormonilor secretați de către pancreasul exocrin
2. participarea hormonilor hiperglicemianți: adrenalină, glucagon, glucocorticoizi
3. participarea insulinei, hormon care scade glicemia și facilitează pătrunderea și utilizarea acesteia în celulă
4. participarea insulinei, hormon care crește glicemia
5. menținerea în limite relativ constante a glicemiei
Răspuns corect: 235
Minut-volumul respirator:
1. își modifică valoarea în boala Basedow
2. este volumul de aer care participă la schimburile de gaze respiratorii
3. este produsul dintre capacitatea vitală și frecvența respiratorie
4. este suma dintre ventilația alveolară și ventilația spațiului mort
5. niciun răspuns corect
Răspuns corect: 14
Țesutul conjunctiv moale adipos se află în:
1. în jurul ochilor
2. în jurul pancreasului
3. tunica internă a venelor
4. în derm
5. în jurul rinichilor
Răspuns corect: 15
Ganglionii reprezintă grupări de corpi neuronali:
1. care pot fi somatosenzitivi, viscerosenzitivi, somatomotori sau visceromotori
2. reprezentând protoneuronul unor căi senzoriale proiectate pe scoarța lobului temporal
3. ce emit fibre senzitive sau senzoriale incluse în structura unor nervi cranieni, dar pot fi și incluși în structura unor viscere
4. situați extranevraxial
5. vegetativi, poziționați doar pe traseul căii eferente în sistemul nervos vegetativ simpatic
Răspuns corect: 234
Secretă acetilcolină fibrele:
1. postganglionare care induc vasoconstricție
2. postganglionare care contractă pupila
3. postganglionare care relaxează bronhiile
4. simpatice preganglionare care accelerează ritmul cardiac
5. niciun răspuns corect
Răspuns corect: 24
Oasele care se articulează printr-o sindesmoză:
1. pot fi implicate în mișcări de flexie, prin intermediul articulației de la nivelul olecraniului
2. humerusul este menținut în articulația sferoidală de la nivelul umărului de către un mușchi inervat de nervul axilar
3. pot fi implicate în mișcări antagoniste de pronație și supinație
4. se articulează distal cu oase scurte, într-o articulație condiloidă (non-axială)
5. niciun răspuns corect
Răspuns corect: 13
Selectați afirmațiile corecte privind absorbția intestinală:
1. se realizează cu consum de energie pentru vitamina D3
2. pentru aminoacizi se realizează prin mecanism activ, Na+ dependent
3. chilomicronii formați la nivelul enterocitelor trec în limfă, în chiliferul central
4. glucoza și galactoza trec activ din lumenul intestinal direct în capilarele sanguine ale venei porte
5. este un proces activ pentru cationii de sodiu, calciu și clor
Răspuns corect: 23
Selectați afirmațiile adevărate:
1. mucoasa gastrică se află sub adventice
2. când alimentele trec din faringe în esofag se declanșează peristaltismul primar al esofagului
3. concentrația Mg2+ din salivă este mai mică decât în plasma sangvină
4. vena portă, prin venele mezenterice, asigură întoarcerea celei mai mari părți a sărurilor biliare din intestinul subțire, înapoi la ficat
5. în intestinul subțire distal, vitamina K se absoarbe împreună cu celelalte lipide
Răspuns corect: 234
Care dintre următoarele enunțuri sunt adevărate?
1. nodulul sinoatrial este localizat la nivelul atriului stâng
2. nodulul atrioventricular este situat în partea stângă a septului interatrial
3. ramurile dreaptă și stângă ale fasciculului His sunt situate la nivelul septului interventricular
4. în mod normal în inimă există trei centri de automatism cardiac
5. frecvența descărcărilor la nivelul nodulului sinoatrial este de 70 - 80/minut
Răspuns corect: 345
Următoarele afirmații legate de receptorii termici sunt adevărate:
1. sunt terminații nervoase libere mielinizate
2. corpusculii Krause sunt și receptori pentru cald
3. corpusculii Krause sunt receptori pentru rece
4. temperaturile extreme stimulează și receptorii pentru durere
5. receptorii pentru cald îi depășesc numeric pe cei pentru rece
Răspuns corect: 34
Sunt organe limfoide periferice:
1. ganglionii limfatici
2. splina
3. timusul
4. amigdalele
5. niciun răspuns corect
Răspuns corect: 124
Alegeți asocierile corecte dintre următoarele:
1. dopamina - controlează unele funcții motorii
2. acetilcolina - crește ritmul cardiac
3. norepinefrina - stimulează mușchii scheletici
4. serotonina - reglează ritmul circadian
5. niciun răspuns corect
Răspuns corect: 14
Care din următoarele afirmații sunt corecte:
1. rectul este vascularizat de artera mezenterică inferioară și ramuri viscerale ale arterei iliace interne
2. partea stângă a colonul transvers este vascularizat de artera mezenterică superioară
3. colonul ascendent este vascularizat de artera mezenterică inferioară
4. colonul descendent este vascularizat de artera mezenterică inferioară
5. niciun răspuns corect
Răspuns corect: 14
În tubii contorți proximali se desfășoară următoarele procese active:
1. secreția de protoni
2. reabsorbția de Na+
3. reabsorbția obligatorie a apei
4. reabsorbția glucozei
5. niciun răspuns corect
Răspuns corect: 124
Structuri de natură proteică pot fi implicate în:
1. transport hormonal
2. contracție musculară
3. imunitate
4. coagulare
5. niciun răspuns corect
Răspuns corect: 1234
Perechea a VIII-a de nervi cranieni (acustico-vestibulari):
1. prezintă o ramură auditivă cu originea aparentă în ganglionul spiral Corti
2. ajung la corpul geniculat medial unde se află neuronul 4 al căii acustice
3. conțin axoni proveniți de la celulele receptoare auditive
4. conduc impulsuri către nucleii ohleari și vestibulari
5. niciun răspuns corect
Răspuns corect: 24
La studiul microscopic al unei prelungiri neuronale se observă multe formațiuni spinoase. Referitor la această prelungire este adevărat că:
1. este specializată în recepționarea impulsurilor nervoase
2. eliberează neurotransmițători
3. transmite impulsuri nervoase către corpul celular
4. prezintă mii de ramificații microscopice
5. niciun răspuns corect
Răspuns corect: 13
Care dintre următoarele afirmații privind fiziologia cardiovasculară sunt corecte:
1. miocardul - mușchi de tip striat - realizează între fibrele sale sinapse electrice, fiind sincițiu funcțional
2. fasciculul His este localizat în septul interventricular și se continuă direct cu rețeaua Purkinje
3. viteza de conducere este mai mare în rețeaua Purkinje decât în miocardul contractil atrial și ventricular
4. presiunea arterială variază invers proporțional cu volemia și are o valoare mai mare în sistolă decât în diastolă
5. valvele atrioventriculare sunt închise în timpul diastolei izovolumetrice, la fel ca și valvele semilunare de la baza arterei aorte și a trunchiului arterei pulmonare
Răspuns corect: 135
O moleculă de penicilină străbate la nivel renal următoarele trasee posibile:
1. arteriolă eferentă - tub contort distal - tub colector
2. capilare peritubulare - tub contort proximal - porțiune ascendentă a ansei Henle
3. arteriolă aferentă - capilare peritubulare - tub contort distal
4. capilare glomerulare - tub contort proximal - capilare peritubulare
5. niciun răspuns corect
Răspuns corect: 13
Care dintre următoarele elemente structurale se regăsesc în structura lobulului hepatic:
1. celule hepatice
2. vena centrolobară
3. canalicule biliare
4. capilare sinusoide
5. niciun răspuns corect
Răspuns corect: 134
Intestinul gros:
1. prezintă și un sfincter anal intern care se contractă sub influența parasimpaticului sacrat
2. include cecul, colonul și rectul
3. la nivelul colonului, este prevăzut cu tenii, haustre, apendici epiploici
4. în porțiunea terminală are și un sfincter anal extern, aflat sub control voluntar
5. este vascularizat enos de afluenți ai venei porte și ai venei iliace interne
Răspuns corect: 2345
Despre ficat și rolul acestuia este adevărat că:
1. depozitează bila
2. creșterea nivelului de apoferitină în favoarea feritinei sugerează un nivel crescut al depozitelor de fier
3. în urma procesului de gluconeogeneză din aminoacizi, avem nevoie de mangan pentru eliminarea reziduului
4. menține echilibrul osmotic sanguin
5. niciun răspuns corect
Răspuns corect: 34
Inervația fusului neuromuscular este realizată de către:
1. axonii motoneuronilor alfa din coarnele anterioare ale măduvei spinării
2. axonii neuronilor gamma din coarnele anterioare ale măduvei spinării
3. axonii neuronilor din ganglionii spinali
4. terminațiile nervoase anulospirale și „în floare”, dendrite ale neuronilor din ganglionii spinali
5. axonii tuturor neuronilor motori din coarnele anterioare ale măduvei spinării
Răspuns corect: 24
Despre glanda medulosuprarenală sunt adevărate afirmațiile:
1. nu primește inervație parasimpatică
2. este stimulată de acetilcolina eliberată din axoni mielinizați simpatici
3. este formată din corpi neuronali
4. secretă predominant norepinefrină
5. niciun răspuns corect
Răspuns corect: 123
În inimă există centri de automatism reflex. Care din următoarele asocieri ale acestora cu frecvența descărcărilor sunt corecte:
1. nodulul sinoatrial - 40 de potențiale de acțiune/minut
2. fasciculul His - 25 de impulsuri/minut
3. nodulul atrioventricular 70-80/minut
4. rețeaua Purkinje - 25 de impulsuri/minut
5. niciun răspuns corect
Răspuns corect: 24
Discul intervertebral conține:
1. un cartilaj cu structură asemănătoare celui de la nivelul laringelui
2. țesutul cartilaginos cel mai răspândit în organism
3. fibre de colagen dispuse în fascicule subțiri aproximativ paralele
4. un cartilaj rezistent la tensiune care trebuie să suporte greutăți
5. niciun răspuns corect
Răspuns corect: 34
Alegeți ordinea corectă a formațiunilor dintr-o secțiune frontală prin rinichi dinspre superficial spre profund:
1. piramidă renală, papilă renală, calice mic
2. coloane renale, pelvis renal, calice mari
3. piramidă renală, calice mic, calice mare, pelvis renal
4. calice mic, papilă renală, piramidă renală
5. niciun răspuns corect
Răspuns corect: 13
În glicoliza anaerobă:
1. eliberarea de energie se realizează în absența oxigenului
2. se eliberează o cantitate mare de energie de către celule
3. reacțiile de obținere a acidului piruvic necesită oxigen
4. glucoza este stocată sub formă de glicogen
5. este utilizată calea de obținere a acidului piruvic
Răspuns corect: 15
Hormonii steroizi:
1. se dizolvă în fosfolipide
2. pot fi reprezentați de aldosteron, estrogen și cortizon
3. au o structură liniară, alcătuită din atomi de carbon și hidrogen
4. nu pot trece prin membrana celulară în citoplasmă
5. niciun răspuns corect
Răspuns corect: 12
În dinamica procesului de coagulare se formează:
1. fibrinogen
2. rețea de fibrină
3. trombină
4. monomeri de fibrină
5. niciun răspuns corect
Răspuns corect: 234
Reabsorbția facultativă a H2O:
1. la nivelul nefronului se efectuează în prezența hormonului LH
2. permite adaptarea volumului diurezei la starea de hidratare a organismului
3. nu permite adaptarea volumului diurezei la starea de hidratare a organismului
4. la nivelul nefronului se efectuează în prezența hormonului TSH
5. la nivelul nefronului se efectuează în prezența hormonului ADH
Răspuns corect: 25
Impulsurile nervoase pentru gustul umami trec prin:
1. bulb
2. nervul glosofaringian
3. nervul hipoglos
4. punte
5. niciun răspuns corect
Răspuns corect: 12
Despre limfocitele T putem afirma:
1. celulele T8 prezintă CMH clasa II
2. microglia poate activa limfocitul T-helper care va elibera limfokine
3. limfocitele T citotoxice nu intră în sistemul circulator
4. organismul se apără de celule tumorale doar prin celulele „natural killer”
5. niciun răspuns corect
Răspuns corect: 12
Etiologia ocluziei intestinale poate fi rezultatul prezenței de:
1. tumori
2. aderențe
3. hernii
4. corpi străini
5. niciun răspuns corect
Răspuns corect: 1234
Referitor la reabsorbția și secreția tubulară, sunt adevărate afirmațiile:
1. K+ se reabsoarbe activ
2. H+ se reabsoarbe pasiv
3. Cl- se reabsoarbe pasiv
4. Na+ se reabsoarbe activ și pasiv
5. niciun răspuns corect
Răspuns corect: 134
Hormonul luteinizant:
1. nu determină ovulația la femeie
2. nu determină apariția corpului galben la femeie
3. nu stimulează secreția de estrogeni la femeie
4. determină ovulația la femeie
5. crește secreția de androgeni la bărbat
Răspuns corect: 45
Difuziunea oxigenului prin membrana respiratorie depinde de:
1. presiunea parțială a O2 din arterele bronșice
2. coeficientul de difuziune al O2
3. grosimea membranei
4. presiunea parțială a O2 din alveolă
5. niciun răspuns corect
Răspuns corect: 234
Căile nervoase prin care impulsul nervos este transmis la scoarța cerebrală pot fi:
1. directe cu sinapse puține și conducere rapidă
2. directe pe calea sistemului reticulat activator ascendent
3. indirecte cu conducere lentă
4. directe cu multe sinapse
5. niciun răspuns corect
Răspuns corect: 13
Despre teaca de mielină sunt corecte următoarele:
1. izolează corpul neuronal în SNC
2. este bogată în proteine
3. este sintetizată de oligodendrocite în SNC
4. lipsește la nivelul nodurilor lui Ranvier
5. este sintetizată de celulele Schwann în SNP
Răspuns corect: 345
Selectați afirmațiile corecte:
1. presiunea din capsula Bowman și presiunea coloid-osmotică din capilare se opun filtrării glomerulare
2. corpii Nissl sunt organite specifice celulei nervoase, cu rol mecanic și de susținere
3. potențialele postsinaptice excitatorii se pot suma spațial și temporal
4. coeficientul respirator pentru glucoză are valoarea 1
5. hormonul somatotrop, estrogenii și testosteronul sunt anabolizanți proteici
Răspuns corect: 1345
Organitele din structura celulei umane îndeplinesc diverse funcții. Realizați asocierile corecte între organit și rolul său:
1. mitocondrie - rol în sinteza proteică
2. reticul endoplasmatic - rol în sinteza membranelor
3. lizozom - rol în digestia intracelulară
4. aparatul Golgi - rol în sinteza glucidelor
5. niciun răspuns corect
Răspuns corect: 23
Alegeți afirmațiile adevărate:
1. ischionul se găsește în partea posteroinferioară a osului coxal
2. sternul prezintă cap, corp și apendice xifoid
3. viscerocraniul este alcătuit din patru oase pereche și două oase nepereche
4. măduva galbenă a adultului este țesut adipos cu rol de rezervă
5. osificarea desmală dă naștere la oasele bazei craniului, parțial claviculei și mandibulei
Răspuns corect: 14
La nivel pulmonar, membrana respiratorie este alcătuită din:
1. endoteliul capilar
2. membrana eritrocitară
3. epiteliul alveolar
4. interstițiul pulmonar
5. niciun răspuns corect
Răspuns corect: 134
Referitor la macrofage este adevărat că:
1. histocitul se găsește în țesutul osos cu rol în remodelarea osoasă
2. celulele Kupffer fagocitează și distrug globulele albe îmbătrânite
3. microglia este o celulă ce nu se găsește în sistemul nervos central
4. antigenele se vor lega de CMH clasa II pentru a fi recunoscute de limfocite
5. niciun răspuns corect
Răspuns corect: 24
În ceea ce privește mușchiul neted sunt adevărate:
1. mușchiul multiunitar se găsește la nivelul căilor respiratorii, arterelor mari sau mușchii erectori ai firelor de păr
2. fibrele mușchiului neted multiunitar se contractă ritmic, ca o unitate, fiind unite prin joncțiuni de tip „gap”
3. mușchiul neted multiunitar are terminații nervoase bogate, iar unitatea motorie se formează cu un anumit număr de fibre musculare
4. fibrele mușchiului neted, a cărui contracție este ritmică, interacționează independent una față de cealaltă, joncțiunile de tip „gap” fiind mai rare
5. niciun răspuns corect
Răspuns corect: 13
Celulele interstițiale Leydig:
1. au rol în producerea gameților masculini
2. secretă hormoni androgeni cu efect anabolizant proteic
3. secretă hormoni lipidici, cu structură sterolică
4. sunt localizate la nivelul parenchimului testicular
5. secreția lor este controlată de hipofiza anterioară prin intermediul GRH-ului
Răspuns corect: 234
Ce se poate afirma despre mezencefal:
1. are raporturi posterioare cu lobul floculo-nodular al cerebelului (arhicerebel)
2. delimitează anterior de el ventriculul IV
3. este străbătut de lemniscul medial
4. ajung la el fibre strioreticulate
5. pe fața anterioară se află olivele
Răspuns corect: 34
Selectați afirmațiile adevărate referitoare la vascularizația ovarului:
1. aorta abdominală emite arterele ovariene
2. artera ovariană se desprinde din artera uterină
3. venele ovarului se deschid în vena cavă inferioară
4. vena ovariană stângă se varsă în vena renală de aceeași parte
5. este asigurată de o singură arteră
Răspuns corect: 14
Alegeți afirmațiile corecte referitoare la organele retroperitoneale:
1. includ rinichii
2. sunt acoperite de o membrană seroasă doar pe fața anterioară
3. sunt învelite de o membrană mucoasă
4. sunt învelite de foița viscerală a peritoneului
5. includ pancreasul
Răspuns corect: 125
Hormonul adrenocorticotrop:
1. este secretat de neurohipofiză
2. stimulează pigmentarea pielii
3. stimulează producția de glucocorticoizi
4. acționează asupra zonei medulare a glandei suprarenale
5. niciun răspuns corect
Răspuns corect: 23
Proteinele membranare:
1. cele periferice pot servi drept enzime
2. cele periferice sunt transportori ai moleculelor organice
3. cele transmembranare au rol în remodelarea celulară în timpul diviziunii
4. cele periferice au rol în contracțiile celulare
5. niciun răspuns corect
Răspuns corect: 14
Prin procesul de emulsionare se înțelege:
1. globulele mari de lipide sunt transformate în globule mici
2. pasajul lipidelor prin membrana celulelor epiteliale în lichidul interstițial
3. neutralizarea acidității gastrice prin intermediul bicarbonatului
4. bila transformă globulele mari de lipide în micelii
5. niciun răspuns corect
Răspuns corect: 14
Factorii care favorizează întoarcerea venoasă sunt:
1. contracția tricepsului sural
2. presiunea de la începutul sistemului venos
3. contracția diafragmei
4. sistola ventriculară
5. niciun răspuns corect
Răspuns corect: 1234
Se află în contact cu celulele fotoreceptoare și mai profund decât acestea:
1. celulele amacrine
2. membrana limitantă externă
3. neuronii bipolari
4. celulele orizontale
5. niciun răspuns corect
Răspuns corect: 34
Epiteliile glandulare:
1. de tip exocrin sunt pluricelulare - glandele parotide
2. pot fi incluse și în structura tiroidei, paratiroidei, pancreasului și gonadelor
3. pot fi și de tip mixt
4. sunt secretorii
5. endocrine pot fi organizate sub formă de foliculi - adenohipofiza
Răspuns corect: 234
Legat de sistemul venos al inimii este adevărat că:
1. vena cardiacă posterioară drenează peretele posterior al ventriculului stâng
2. vena cardiacă mijlocie se unește cu vena cardiacă principală
3. sinusul coronar se îndreaptă către atriul drept dinspre vârful inimii
4. vena cardiacă mică se unește cu vena cardiacă mijlocie
5. niciun răspuns corect
Răspuns corect: 14
Vezica urinară:
1. prezintă la nivelul colului și corpului exclusiv musculatură netedă
2. prezintă trei orificii
3. primește, sub stratul epitelial al mucoasei, porțiunea terminală a ureterelor
4. se contractă sub influența fibrelor parasimpatice aparținând nervului vag, care se distribuie și la nivelul rinichiului
5. prezintă, la nivelul colului, sfincterul intern - striat
Răspuns corect: 23
Despre ciclul menstrual se poate spune că:
1. în faza proliferativă crește concentrația atât a estrogenilor cât și a progesteronului
2. în faza menstruală începe regenerarea stratului funcțional al endometrului
3. în faza secretorie are loc ovulația
4. în faza proliferativă, sângerarea durează în general de la trei la cinci zile
5. în faza secretorie stratul funcțional, îngroșat al endometrului se desprinde de pe peretele uterin
Răspuns corect: 12
În timpul sistolei ventriculare stângi sângele ajunge în artere. În această perioadă:
1. valva tricuspidă este închisă
2. pe electrocardiogramă înregistrăm complexul QRS
3. valva aortică este închisă
4. valva bicuspidă este deschisă
5. niciun răspuns corect
Răspuns corect: 12
La polul bazo-lateral al enterocitului se absorb prin mecanism pasiv următoarele substanțe:
1. glucoza
2. fructoza
3. galactoza
4. maltoza
5. niciun răspuns corect
Răspuns corect: 123
Este caracteristic pentru formațiunea reticulară:
1. coordonează echilibrul
2. este un sistem care inhibă cortexul cerebral
3. se găsește în bulbul rahidian, punte și mezencefal
4. stimularea acesteia cu medicamente împiedică somnul
5. niciun răspuns corect
Răspuns corect: 34
Următoarele afirmații despre tipurile de ARN nu sunt adevărate:
1. ARN-ul de reglare este parte a ribozomilor
2. ARNt transportă aminoacizii la ribozomi
3. ARNm transportă mesajul genetic în citoplasmă
4. molecula de ARNm își expune bazele în seturi de câte patru
5. niciun răspuns corect
Răspuns corect: 14
Celulele din stratul germinativ al epidermului:
1. conțin o substanță numită eleidină
2. sunt aplatizate la nivelul pielii subțiri
3. primesc nutrimente de la vasele sanguine din dermul papilar
4. se dispun pe membrana bazală într-un singur rând
5. niciun răspuns corect
Răspuns corect: 34
Bradicardia poate avea ca efect:
1. șoc obstructiv
2. hipovolemie
3. scăderea debitului cardiac
4. scăderea presiunii arteriale
5. niciun răspuns corect
Răspuns corect: 34